《次前韵谢袁提学及其弟府判二首》
元代·方回

公家贤伯仲，似是晋机云。
黄卷丁年共，青灯午夜分。
望风初魄动，饮德更心醺。
自合登台省，官犹类广文。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。